Goeie werke Archives - dieskrifte.org
Sleutelwoord se argiewe: Goeie werke
Julie 28, 2017 Vic
Voordat ons met hierdie studie oor persoonlike liefde en toewyding (Eng, Fellowship) aan die Here gaan begin, is dit egter eerstens noodsaaklik om die belangrikheid van goeie werke in die lewe van die gelowige te beklemtoon. Dit is ook egter so dat die beklemtoning van goeie werke soms ten koste van persoonlike liefde en toewyding ten opsigte van Here Jesus Christus aan lidmate voorgehou word, wat tot gevolg het dat meeste van die goeie werke wat ons vandag in die belydende Christendom waarneem, niks anders as werke in die vlees gedoen is en wat nie deur Christus by die Regterstoel Oordeel beloon sal word nie. Dit word in meeste gevalle as vanselfsprekend aanvaar, dat goeie werke die primêre, en in sommige gevalle selfs as die enigste, doelstelling in die morele uitleef van die Christelike lewenswandel beskou word. Vir sover dit suiwer morele en humanitêre ideale aanbetref, is goeie werke wel die hoogste ideaal vir die sekulêre en selfs nie Christelike gelowe, maar hierdie stelling geld egter nie vir die uitleef van ‘n Skriftuurlike Geesvervulde Christelike lewenswandel van die gelowige nie.
Lees meer Persoonlike liefde en toewyding aan Christus die grondslag vir Goeie Werke →
Goeie werkeliefde en toewydingpersoonlike liefde en toewyding
Desember 21, 2015 Vic
Voordat ons met hierdie studie oor ons werke begin, is dit belangrik dat ons as gelowiges, d.w.s. alle persone wat die Evangelie geglo het, weet dat hulle nooit verlore sal kan gaan nie. (Lees asb die artikel “Ewige Sekuriteit van die Gelowige” vir meer inligting rondom hierdie onderwerp) (Joh 3:18 Joh5:24) Boonop is al die gelowige se sonde (verlede, hede en toekomstig ) op Jesus Christus geplaas, en het Hy met Sy lewe vir ons sondes aan die kruis versoening gedoen. (Kol 2:14) Daarom is ons volkome veilig in Jesus Christus en kan die gelowige nooit verlore gaan nie.(1Ko 1:30) Ons is begenadig in die Geliefde. (Efs 1:6) Deur Sy een offer, het Hy ons vir ewig volmaak. (Heb 10:14) En daarom het God ons net so lief soos wat Hy die Seun het. (Joh 17:23) Groter liefde as dit is daar nie! Aan die anderkant van die saak, stel die Bybel dit egter duidelik, dat ons lewenswyse en optrede aan hierdie kant van die graf gevolge vir die hiernamaals sal voortbring, wat nie noodwendig later ongedaan gemaak kan word nie. Die keuses wat ons in hierdie lewe gemaak het, sal gevolge hê! God kan en sal ook vergewe, indien ons ons sondes bely en dit laat staan, maar die gevolge van ons keuses sal egter bly staan. God gaan nie noodwendig die gevolge van ons keuses ongedaan maak nie! Lees meer Gelowiges se Werke gaan Beoordeel word →
beloonbeoordeelGelowiges se Werke gaan Beoordeel wordGoeie werkeLoonRegterstoel Oordeel van Christuswerke
Augustus 25, 2015 Vic
Die gelykenis van die ponde is soortgelyk aan die gelykenis van die talente. Indien ons hierdie twee gelykenisse met mekaar vergelyk, dan sal ons opmerk, dat daar sekere dinge in gemeen is, asook sekere opmerklike verskille. Dus, is dit baie duidelik dat die Here Jesus twee verskillende gelykenisse hier vertel het, waardeur Hy sekere punte duidelik van mekaar wou onderskei. Die leser word aangeraai om die gelykenis van die talente ook weer te lees. Deur die verskille in die twee gelykenisse te bestudeer, sal die gelowige se kennis aansienlik verbreed word en sal die gelowige ‘n beter idee kry van wat God van hom verlang.
Die belangrikste opmerklike verskille tussen die twee gelykenisse, is die feit dat die gelykenis van die ponde handel oor beloning wat die diensknegte op grond van gelyke vermoëns en geleenthede ontvang. Die gelykenis van die talente (Mat 25:14-30) handel oor loon wat die diensknegte op grond van oneweredige gawes en geleenthede ontvang. Die les wat ons uit hierdie feite kan leer is, dat met Christus se Wederkoms, beloning volgens kwantitatiewe asook kwalitatiewe kriteria toegeken gaan word. Lees meer Gelykenis van die Ponde →
Gelykenis van die PondeGoeie werkeLoonloon en goeie werke
November 17, 2014 Vic
Vraag: Wat is die mees praktiese metode om te verseker dat mens Hemelse krone, en loon sal ontvang. Daar is so baie opinies oor hierdie saak, maar wat is die mees praktiese metode om krone as loon te versamel. Geen Christen wil sekerlik met leë hande voor God verskyn nie. Indien daar so ‘n metode bestaan, hoeveel goeie dade moet mens doen voor mens verseker kan weet dat mens genoeg gedoen het om krone te ontvang? En laastens, wat is die krone wat God aan die mens belowe?
Antwoord: As wedergebore kinders van God behoort nie een van ons voor God te wil verskyn met leë hande nie. Om deur geloof met wedergeboorte, deur die Heilige Gees, in Jesus Christus geplaas te word en om vir ewig in die teenwoordigheid van ons Hemelse Vader in die hemel te wees, is die grootste gawe wat enige mens ooit kan ontvang. Dit is egter iets waarvoor ons nie kan werk nie, want dit is ‘n vrye geskenk wat die mens ontvang by die aanhoor en glo van die Evangelie. Dus kan daar net van van krone gepraat word, nadat iemand wedergebore geraak het en nie voor die tyd nie. Dit gaan niks baat om krone te wil versamel indien iemand nie wedergebore geraak het nie Lees meer Hemelse krone, loon en goeie werke →
Goeie werkeHemelse kroneKroneLoonloon en goeie werke